हार्दिक के बयान भी ऐसे हैं, जिससे गुजरात की नई ‌‌छवि बन रही है। ये छवि उस ‘तिलि‌स्मी छवि’ से बिलकुल ही अलग है, जो प्रधानमंत्री नरेंद्र मोदी ने गुजरात का मुख्यमंत्री रहते हुए गढ़ी थी। लोकसभा चुनावों से पहले नरेंद्र मोदी ने गुजरात के मुख्यमंत्री के रूप में राज्य के विकास और विकास के मॉडल की सराहना देश के कोने-कोने में की। मोदी के भाषणों की बदौलत ही ‘गुजरात मॉडल’ का जादुई फार्मूला तैयार किया गया, जिसके जरिए देश के विकास का स्वप्न देखा गया।